hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu km hu hu hu hu hu en hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Új azonosítási rendszer indult a Meta Horizon World-ben | FinTechZone
írta EGRI SZILVIA | 2022. 09. 09. | Összes hír, web3
Horizon World | Meta | metaverzum | virtuális valóság
A Meta virtuális valóság rendszerébe eddig a Facebook és Instagram fiókjuk azonosítóival jelentkezhettek be a felhasználók. A Meta most bevezette a Meta-fiókot és a Meta Horizon Profilt, miután a közösségi média fiókok metaverzumban történő használatával kapcsolatban adatvédelmi aggályok merültek fel. Az új azonosítási rendszer fokozatosan felváltja a közösségi média fiókokkal történő bejelentkezést a Meta virtuális világában, a Horizon World-ben.
Meta-fiók és Meta Horizon Profil
A Meta VR eszközök új felhasználóinak, valamint azoknak, akik az Oculus fiókjukat korábban összevonták a Facebook fiókjukkal, mostantól Meta-fiókot kell regisztrálniuk a VR eszközökbe történő bejelentkezéshez és a megvásárolt alkalmazások menedzseléséhez. A Meta-fiók létrehozásához az Oculus alkalmazás és a VR fejhallgató legújabb szoftver verziójával kell rendelkezni.
Az e-mail címmel történő regisztráció mellett a vállalat engedélyezi a felhasználóknak, hogy Facebook- vagy Instagram-fiókjukkal hozzanak létre Meta-fiókot. Ha egy felhasználó úgy dönt, hogy a Meta-fiókját a személyes közösségi média fiókjával hozza létre, akkor a háttérrendszerben (“Accounts Center”) megtörténik a két fiók összekapcsolása.
A Meta-fiók regisztrációját követően a Meta Horizon Profil létrehozása is szükséges, amely az Oculus fiókot váltja fel. A VR rendszerben ez lesz a felhasználó közösségi média profilja. Ez a profil tartalmaz minden avatarral kapcsolatos információt, továbbá az adatvédelmi beállításokat és kapcsolatokat a VR rendszerben.
A jelenleg Oculus fiókkal rendelkező felhasználók 2023. január 1-ig használhatják a meglévő fiókjukat bejelentkezésre.
A Meta az Oculus profil adatait átmásolja az újonnan létrehozott Meta Horizon profilba, így a felhasználók az új azonosítási rendszerre történő átállást követően is hozzáférnek a korábbi VR-vásárlásokhoz és letöltésekhez.
Bár nincs szükség a Meta-fiók és a közösségi média fiókok összekapcsolására, a közösségi média fiókkal történő regisztráció nagyobb felhasználói élményt nyújt – a társaság elmondása alapján – azáltal, hogy így a felhasználó például megoszthat élő közvetítéseket, üzeneteket küldhet és gyorsabban megtalálhatja a követőket.
A „Barátok” kifejezést a metaverzumban mostantól a „Követők” váltják fel – ezzel Instagram “érzést” adva a Horizon World platformnak.
Adatvédelmi beállítások a Meta Horizon Profilban
Az adatvédelemmel kapcsolatos aggályokra reagálva a Meta-fiókok három fajta adatvédelmi beállítási lehetőséget kínálnak a felhasználók számára, amelyek befolyásolják, hogy ki lehet a felhasználó követője, illetve láthatja annak aktivitását, státuszát. Ez alapján adott fiók lehet:
„Mindenki számára nyitott”: ebben az esetben bárki, aki rátalál a felhasználóra és bejelöli, követheti a felhasználót és látni fogja az aktivitását.
„Barátok és családtagok” számára nyitott: amikor a felhasználó kontrollálja, hogy ki követheti, de minden engedélyezett követő láthatja az aktivitását és státuszát. Illetve lehet
„Solo”: amikor a felhasználó aktivitását, valamint azt, hogy a státusza “aktív” senki nem láthatja, függetlenül attól, hogy követője.
Ha egy felhasználó úgy dönt, hogy kihagyja az adatvédelmi beállítást a fiók létrehozásakor, alapértelmezetten a „Barátok és családtagok” mód kerül beállításra. A felhasználóknak lehetőségük lesz arra is, hogy Horizon-profiljukat privátként állítsák be. Ebben az esetben a felhasználó jóváhagyása szükséges ahhoz, hogy adott személy a követője lehessen és lássa, hogy a felhasználó kiket követ, illetve őt kik követik. A 13 és 17 év közötti kiskorú felhasználók esetében az alapértelmezett beállítás a “privát” lesz.
Meta Pay ambíciók a metaverzumban
A Meta azt tervezi, hogy a nemrég Meta Pay-re keresztelt digitális tárcájának használatát kiterjeszti a metaverzumra is, megkönnyítve ezzel a digitális tárgyak, műalkotások és virtuális eseményekre szóló jegyek értékesítését.
“Minél könnyebben lehet tranzakciókat lebonyolítani, annál nagyobb a lehetőség az alkotók számára”
– mondta egy Facebook-bejegyzésben Mark Zuckerberg, a Meta vezérigazgatója.
A Metának a digitális tárcával a fizetéseken túlmutató ambíciói is vannak, amely a tervei szerint arra is alkalmas lesz, hogy igazolja egy adott virtuális áru tulajdonjogát, vagy a tárca tulajdonosát a metaverzumon belül.
A Meta Pay lehet az eszköz, hogy a metaverzumban mielőbb “beinduljon az élet”, a felhasználók közötti interakciók szaporodjanak és hosszabb távon a metaverzumok átjárhatók legyenek – véli Mark Zuckerberg.
Közzétette: Fintechzone – 2022. június 29., szerda
[Meta, TechCrunch, TechTarget] | Romain TALON – stock.adobe.com | Editorial | Licenc: FinTech Group
← "A digitális önállóság a következő szint a bankszektorban. Ehhez adunk eszközt" A következő években el fogunk jutni a közel 100%-ig automatizált könyvelésig →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.